Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 633/13/8808	Rožňava, 18.5.2015
EEČ : 2-67-123-2015

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 2 písmeno c Trestného poriadku zastavujem trestné stíhanie.
v XXXXX, Slovenská republika, a inde, si úmyselne neplnila vyživovaciu povinnosť na XXXXX XXXXX, nar. XXXXX, hoci bola zaviazaná rozsudkom Okresného súdu XXXXX sp. zn. 25 Nc/1023/2011 zo dňa 16.03.2011, prispievať na výživu svojho maloletého syna XXXXX XXXXX sumou vo výške XXXXX CZK mesačne, vždy do 20. dňa v mesiaci, vopred k rukám otca XXXXX, čím takto za obdobie od mesiaca marec 2011 až doposiaľ dlhuje na výživnom otcovi maloletého XXXXX sumu vo výške XXXXX CZK, 

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením vyšetrovateľa OR PZ SR, Odboru kriminálnej polície, Oddelenia všeobecnej kriminality v XXXXX sp. zn. ORP-XXXXX zo dňa 01.07.2013, bolo začaté trestné stíhanie vo veci za prečin zanedbania povinnej výživy podľa § 207 ods. 1,3 písm. b) Tr. zák. s poukazom na § 138 písm. b) Tr. zák., v podstate na tom skutkovom základe, ako je uvedené vo výrokovej časti tohto uznesenia. 
Uznesením vyšetrovateľa OR PZ SR, Odboru kriminálnej polície, Oddelenia všeobecnej kriminality v XXXXX, sp. zn. ORPXXXXX zo dňa 30.07.2013, bolo podľa § 228 ods. 2 písm. d) Tr. por. trestné stíhanie prerušené, pretože vyšetrovateľ PZ navrhol odovzdať trestné stíhanie do cudziny. 
	Okresný prokurátor v XXXXX dňa 27.09.2013 požiadal o prevzatie trestného  oznámenia do Českej republiky. Vec bola zaslaná Okresnému štátnemu zastupiteľstvu pre Prahu 6, ktoré ju následne postúpilo Okresnému štátnemu zastupiteľstvu Mladá Boleslav. 
Trestným rozkazom Okresného súdu XXXXX, sp. zn. 2 T/90/2014 zo dňa 13.05.2014, bola obvinená XXXXX uznaná vinnou zo spáchania prečinu zanedbania povinnej výživy podľa § 196 ods. 1 Trestného zákonníka Českej republiky a bol jej uložený trest odňatia slobody v trvaní 8 (osem) mesiacov s podmienečným odkladom na skúšobnú dobu v trvaní 2 (dvoch) rokov. 
Zároveň jej bolo uložené, aby v skúšobnej dobe podmienečného odsúdenia riadne plnila vyživovaciu povinnosť na syna XXXXX XXXXX, nar. XXXXX.
Trestný rozkaz nadobudol právoplatnosť dňa 06.08.2014. 
Vzhľadom k tomu, že o skutku odovzdanom na trestné stíhanie do cudziny bolo právoplatne rozhodnuté cudzozemským súdom, a toto rozhodnutie možno považovať za dostačujúce, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Juraj Lenďák
prokurátor